Han har eksamen fra Norsk hotellhøgskole, kokkefagbrev, restaurantbrev og diverse videreutdannelser. Lysholm var direktør i hotellkjeden Müllerhotell fra 1974 til 1979, deretter direktør og eier av Bårdshaug herregård, som han overtok sammen med sin daværende ektefelle Marit Müller fra hennes far, Alf H. Müller. I 2015 overtok deres barn på Bårdshaug. Lysholm har vært formann i Nordenfjelske hotell- og restaurantforening og styremedlem ved Ringve Museum.